મહિલા સશકિતકરણ ! આ શબ્દ છાપાંની કોલમ અને સરકારી યોજનાઓમાં જેટલો વપરાય છે, એનાથી સોમા ભાગનો અમલ પણ વાસ્તવમાં જોવા મળતો હશે કે કેમ એ સવાલ છે. એનું કારણ પુરુષપ્રધાન સમાજવ્યવસ્થા અને તેને લઈને સ્થાપિત થયેલી એવી વિચારધારા છે. દુઃખની વાત તો એ છે કે આ વિચારધારાનો ભોગ પુરુષો જેટલી જ સ્ત્રીઓ પણ બને છે. આ સ્થિતિ કેવળ આપણા દેશ પૂરતી મર્યાદિત નથી, બલકે ખરા અર્થમાં આંતરરાષ્ટ્રીય સમસ્યા છે. આ કારણે મહિલાઓના હક અંગેની ચળવળની સ્મૃતિમાં આંતરરાષ્ટ્રીય મહિલા દિનની ઉજવણી વિશ્વભરમાં 8 માર્ચના રોજ કરવામાં આવે છે.